O ΠΑΟΚ βρίσκεται πολύ κοντά στην απόκτηση του 24χρονού βραζιλιάνου μέσου Ίσμαελ Σίλβα, ο οποίος αναμένεται να καλύψει μία από τις θέσεις των κεντρικών μέσων της ομάδας του Λουτσέσκου. Το Repress είναι εδώ για να αναλύσει τα στοιχεία του παίκτη, τα οποία λόγω προέλευσης – ρώσικο πρωτάθλημα – δεν υπάρχουν σε εικόνα.

O ΠΑΟΚ προχωρά στην πρώτη του μεταγραφική κίνηση που προέρχεται και αυτή από την Ρωσική αγορά. O 24χρονος Βραζιλιάνος κεντρικός μέσος Ισμαέλ Σίλβα από την Αχμάτ Γκρόζνι αποτελεί την επιλογή των πρωταθλητών για τον κεντρικό άξονα της μεσαίας γραμμής.

Στα 18 του βρέθηκε στην Σουηδία, όπου αγωνίστηκε για τρεισήμισι χρόνια με την φανέλα της Καλμάρ, με την Άχματ Γκρόζνι να πληρώνει ένα εκατομμύριο ευρώ το καλοκαίρι του 2017 για να τον αγοράσει.

Θέση

Θα πρέπει να είμαστε λίγο προσεκτικοί πριν καταλήξουμε στην θέση που του ταιριάζει στον εκάστοτε σχηματισμό. Η Αχμάτ Γκρόζνι έπαιξε αρκετούς διαφορετικούς σχηματισμούς, κυρίως με τριάδα στην άμυνα. Στο 3-5-2 που χρησιμοποίησε ο προπονητής του, έπαιξε σαν δεξιός και αριστερός εσωτερικός χαφ στην τριάδα του κέντρου. Στο 3-4-2-1 βρέθηκε πίσω από τον επιθετικό και στις δύο θέσεις, ενώ στο 4-2-3-1 βρέθηκε για κάποια παιχνίδια και στην αριστερή πτέρυγα.

Συμμετοχές

Στην χρονιά που πέρασε είχε 29 συμμετοχές με 2 γκολ και 5 ασίστ που έγιναν γκολ, συμμετέχοντας έτσι στο 25% των τερμάτων που πέτυχε η ομάδα του.

Τα φετινά του στατιστικά από το Transfermarkt

Παιχνίδι κατοχής

Στο γράφημα που ακολουθεί από την συνδρομητική πλατφόρμα του WyScout μπορούμε να δούμε το υψηλότατο ποσοστό επιτυχημένων μεταβιβάσεων, κυρίως στις επιθετικές πάσες (88,5%) δηλαδή σε αυτές που έχουν κατεύθυνση προς τα εμπρός, αλλά και σε αυτές που επιχειρούνται στο επιθετικό μισό (91,2%) προς κάθε κατεύθυνση.

Passing accuracy από WyScout

Το σημαντικότερο του προσόν εκτός από το παιχνίδι κατοχής, είναι η ικανότητα να διαβάζει και να εκμεταλλεύεται τις κινήσεις τον συμπαικτών του. Οι πάσες του στην πλάτη της άμυνας δημιουργούν συχνά τις προϋποθέσεις για τους επιθετικούς ώστε να τελειώσουν με μία-δύο επαφές την φάση.

Πατάει στην περιοχή ενώ δοκιμάζει τα πόδια του με άνεση από μέση και μακρινή απόσταση.

Στο βίντεο που ακολουθεί θα δείτε την πρώτη παρουσίαση του ποδοσφαιριστή στα μάτια της ελληνικής κοινής γνώμης. Τι ακριβώς κάνει μέσα στο γήπεδο; Ποια είναι η κύρια θέση του, που αλλού έχει αγωνιστεί. Ο 24χρονος Βραζιλιάνος είναι ένας παίκτης με ενδιαφέρον και θα δώσει κάποια νέα στοιχεία στο παιχνίδι του ΠΑΟΚ. Πάμε να δούμε ποια είναι αυτά.

05.06.2019,Transfer Analysis Ismael Silva Check out this video on Streamable using your phone, tablet or desktop.